**Feketeerdő Község Önkormányzata**

**Képviselő-testületének**

**11/2016. (XI.30.) önkormányzati rendelete**

**az egészségügyi alapellátási körzetek kialakításáról és** **megállapításáról**

Feketeerdő Község Önkormányzatának Képviselő-testülete az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában meghatározott feladatkörében eljárva, az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, a (2) bekezdésben biztosított véleményezési jogkörében eljáró alapellátásért felelős országos módszertani intézet véleményének kikérésével a következő önkormányzati rendeletet alkotja:

**Háziorvosi, házi gyermekorvosi körzet**

**1. §**

Feketeerdő közigazgatási területe egy felnőtt és gyermek (vegyes) háziorvosi körzetet alkot. A körzethez tartozó telephely címe: 9211 Feketeerdő, Fő utca 1.

**Fogorvosi körzet**

**2. §**

A fogorvosi ellátás vonatkozásában Feketeerdő közigazgatási területe egy fogorvosi körzetet alkot. A körzet székhelye: 9225 Dunakiliti, Kossuth Lajos utca 96/B.

**Védőnői Körzet**

**3. §**

Feketeerdő közigazgatási területe egy védőnői körzetet alkot. A körzet székhelye: 9225 Dunakiliti, Kossuth Lajos utca 94.

**Az alapellátáshoz kapcsolódó orvosi ügyeleti ellátás**

**4. §**

(1) Az önkormányzat az alapellátáshoz kapcsolódó háziorvosi és házi gyermekorvosi ügyeleti ellátást a Községek Orvosi Ügyelete Nonprofit Közhasznú Kft. (székhelye: 9226 Dunasziget, Cikola utca 61.) útján biztosítja.

(2) Az önkormányzat a fogorvosi ügyeleti ellátást a Danuta és Tsa Orvosi Bt. (székhelye: 9211 Feketeerdő, Akácos u. 2.) útján biztosítja.

**Iskola-egészségügyi ellátás**

**5. §**

Az iskola-egészségügyi ellátás a dunakiliti oktatási és nevelési intézményben tanuló, illetve ellátott gyermekek részére a vegyes háziorvosi körzet és a védőnői körzet szolgáltatásából áll.

**Záró rendelkezések**

**6. §**

A rendelet a kihirdetését követő napon lép hatályba.

 Novák András dr. Varga József

 polgármester jegyző

A rendelet kihirdetve:

Feketeerdő, 2016. november 30.

 dr. Varga József

 jegyző